ddrg/super_eurlex huggingface dataset:
Memorandum o soglasju

med Evropsko skupnostjo in Dominikansko republiko o uvozni zaščiti za mleko v prahu v Dominikanski republiki

SEZNAM XXIII

PRVI DEL — TARIFE ZA DRŽAVE Z NAJVEČJIMI UGODNOSTMI

Oddelek 1-B: Tarifna kvota

1. Vlada Dominikanske republike bo po tem memorandumu o soglasju popravila svoj kmetijski razpored (Razpored XXIII, Priloga k Marakeškemu protokolu), da bi vključila naslednjo tarifno kvoto:

Poimenovanje proizvoda: | mleko v prahu, polno ali posneto |

Tarifna številka (HS) | 040210 040221 040229 |

Tarifa, ki se uporablja: | 20 % |

Osnovna stopnja: | 84 % |

Vezana stopnja: | 56 % |

Obseg tarifne kvote: | 32000 ton |

Obdobje uporabe: | 1998 do 2004 |

2. Tarifna kvota, uvedena s tem sporazumom, bo razdeljena med države dobaviteljice v skladu s členom XXIII Splošnega sporazuma o carinah in trgovini (GATT 94) na naslednji način:

Evropska skupnost | 22400 ton | 70 % |

Nova Zelandija | 4800 ton | 15 % |

Drugi dobavitelji | 4800 ton | 15 % |

Skupaj | 32000 ton | 100 % |

3. Skupnost bo upravljala svoj delež tarifne kvote v skladu z mehanizmom izvoznih dovoljenj, določenih v predpisih Skupnosti.

4. Katera koli država članica STO lahko sodeluje v tarifni kvoti kot "drugi dobavitelj".

5. Komisija Evropskih skupnosti bo obvestila Dominikansko republiko o kakršni koli obstoječi ali predvideni težavi pri zagotavljanju deleža tarifne kvote Skupnosti. Če Skupnost ne more zagotoviti svojega deleža tarifne kvote, dodeljene po tem sporazumu, bo imela Dominikanska republika pravico, po predhodnem uradnem obvestilu Skupnosti dva meseca vnaprej, prerazporediti neporabljeno količino tarifne kvote med druge dobavitelje, če težava z dobavo ni razrešena v navedenem obdobju. Razume se, da te določbe ne bodo uporabljene za zmanjšanje možnosti Skupnosti za nadaljnjo dobavo proizvodov, ki jih je zagotavljala v letih pred tem sporazumom.

6. Dominikanska republika nima namena, da bi se z uvedbo tega sporazuma umetno omejevala dobava in tako povečevale cene na njenem domačem trgu. Zato bo spremljala razmere na trgu in, po potrebi, povečala tarifno kvoto v skladu s tem ciljem.

7. S tem sporazumom je tudi določeno, da popravek Razporeda XXIII, kot je opisan v prvem odstavku tega memoranduma, velja od leta 1998 (četrto leto) obveznosti, določenih v okviru urugvajskega kroga.

8. Dominikanska republika bo izvajala svoj kmetijski razpored (Razpored XXIII, Priloga k Marakeškemu protokolu), vključno s popravkom iz tega memoranduma. Tarifna kvota bo delovala od 1. julija do 30. junija. Za leto 1998/1999 se bodo uporabljale prehodne ureditve, če začne nova ureditev veljati po 1. juliju.

Za Dominikansko republiko

Za Evropsko skupnost

--------------------------------------------------
Oselska in Pariška konvencija o preprečevanju onesnaževanja morja

SKUPNO ZASEDANJE OSELSKE IN PARIŠKE KOMISIJE

Oslo, 17. do 21. junija 1996

SKLEP PARCOM 96/1

o postopni opustitvi uporabe heksakloroetana v industriji barvnih kovin

OB SKLICEVANJU NA Sklep PARCOM 92/4 o postopni opustitvi uporabe heksakloroetana (HCE) v sekundarni industriji aluminija in primarni industriji aluminija z integriranimi livarnami;

OB SKLICEVANJU NA Sklep PARCOM 93/1 o postopni opustitvi uporabe heksakloroetana (HCE) v industriji barvnih kovin;

GLEDE NA TO, da organske halogene spojine, ki so strupene, obstojne in se lahko kopičijo v organizmih, povzročajo onesnaževanje morja, to zahteva nujne ukrepe;

GLEDE NA TO, da so te snovi na prednostni listi Pariške konvencije;

GLEDE NA TO, da se je heksakloroetan do sedaj uporabljal v industriji barvnih kovin v glavnem kot razplinjevalec v livarnah magnezija in bakra;

GLEDE NA TO, da že obstajajo drugi sistemi in nadomestne snovi, ki lahko dosežejo podobno ali celo večjo tehnično učinkovitost in izvedbo, ter da je pri nekaterih nadomestnih tehnikah ekološko tveganje manjše;

GLEDE NA TO, da je potrebno omejeno število izjem za nekatere uporabe v proizvodnji magnezijevih in aluminijevih zlitin, da bi imele majhne in srednje velike livarne dovolj časa za prilagoditev,

SO POGODBENICE KONVENCIJE O PREPREČEVANJU ONESNAŽEVANJA MORJA IZ KOPENSKIH VIROV SKLENILE:

1. Programi in ukrepi

1.1 Vse vrste uporabe HCE v industriji aluminija (vključno z integriranimi in specializiranimi livarnami aluminija) se postopno ukinejo, kolikor je to mogoče, do 31. decembra 1996 in najkasneje do 31. decembra 1997.

1.2 Vse vrste uporabe HCE v industrijah drugih barvnih kovin se postopno ukinejo do 31. decembra 1997.

1.3 Z odstopanjem od tega sklepa se lahko heksakloroetan uporablja:

(a) za prečiščevanje zrn v proizvodnji magnezijevih zlitin AZ81, AZ91 in AZ92;

(b) v specializiranih livarnah aluminija, ki proizvajajo posebne odlitke za uporabe, ki zahtevajo visoko kakovost in visoko varnost, in kjer znaša povprečna potrošnja heksakloroetana manj kot 1,5 kg na dan.

Potrebe po teh izjemah bodo pregledane leta 1998.

1.4 Pristojne oblasti morajo oceniti tveganja in koristi možnih alternativnih tehnologij.

2. Začetek veljavnosti

2.1 Ta sklep nadomesti sklepa PARCOM 92/4 in 93/1 z učinkom od datuma, ko pogodbenice, ki imajo vsaj tri četrtine vseh glasov v Pariški komisiji, sekretariat obvestijo, da lahko začnejo izvajati ta sklep.

2.2 Ta nadomestitev velja za vsako pogodbenico od:

(a) datuma, ki je naveden v pododstavku 2.1, ali

(b) datuma, ko pogodbenica izroči takšno obvestilo sekretariatu,

kateri koli je kasnejši.

3. Poročila o izvajanju

3.1 Poročila o izvajanju tega sklepa je treba predložiti na sestanku pristojne delovne skupine OSPAR, ki je pred sestankom OSPAR 1999. Pri poročanju je treba v čim večji možni meri uporabiti obrazec, ki je v Dodatku.

--------------------------------------------------

Dodatek

Obrazec za poročilo o izvajanju Sklepa PARCOM 96/1 o postopni opustitvi uporabe heksakloroetana v industriji barvnih kovin

+++++ TIFF +++++

--------------------------------------------------
Potrjen zapisnik

med Kanado in Evropsko skupnostjo o podpisu Sporazuma o mednarodnih standardih humanega lova s pastmi

KANADA IN EVROPSKA SKUPNOST

OB UGOTOVITVI, da želita podpisati Sporazum o mednarodnih standardih humanega lova s pastmi (Sporazum) iz Priloge k temu zapisniku med Kanado, Evropsko skupnostjo in Rusko federacijo v njegovi overjeni različici,

OB PRIZNAVANJU neprecenljivega prispevka Ruske federacije k tristranskim pogajanjem in uspešni sklenitvi Sporazuma, in

V PREPRIČANJU, da je treba čim prej začeti z uporabo Sporazuma med Kanado in Evropsko Skupnostjo,

V ŽELJI po čimprejšnji udeležbi Ruske federacije kot pogodbenice Sporazuma,

POZIVATA

Rusko federacijo, da podpiše Sporazum, takoj ko bo to mogoče, in

SE DOGOVORITA, da

- se bo do začetka njegove veljavnosti za vsi tri pogodbenice Sporazum uporabljal dvostransko med Kanado in Evropsko skupnostjo od datuma, ki ga določita v roku 30 dni po datumu, ko Kanada in Evropska skupnost deponirata listine o ratifikaciji, sklenitvi ali sprejetju,

- ruska različica Sporazuma bo postala verodostojna šele z datumom začetka veljavnosti Sporazuma za vse tri pogodbenice.

V Bruslju, v angleškem jeziku, 15. decembra 1997 v dveh izvirnikih

Za Evropsko skupnost

+++++ TIFF +++++

Za Vlado Kanade

+++++ TIFF +++++

--------------------------------------------------
Sporazum v obliki izmenjave pisem

o predhodni uporabi Sporazuma o trgovini, razvoju in sodelovanju med Evropsko skupnostjo in njenimi državami članicami na eni strani in Republiko Južno Afriko na drugi

A. Pismo Skupnosti

Pretorija, 11. oktobra 1999

Spoštovani,

V čast mi je, da se sklicujem na Sporazum o trgovini, razvoju in sodelovanju med Evropsko skupnostjo in njenimi državami članicami na eni strani in Republiko Južno Afriko na drugii, ki je bil podpisan danes.

V čast mi je predlagati, naj do začetka veljavnosti navedenega sporazuma Evropska Skupnost in Južna Afrika od 1. januarja 2000 predhodno uporabljata člene 1 do 3, 5 do 28, 65 do 82, 93 do 97 in 99 do 109, Priloge I do VII in X ter Protokola I in II k sporazumu.

Če je zgoraj navedeno sprejemljivo za Južno Afriko, to pismo skupaj z Vašo potrditvijo tvori sporazum med Evropsko skupnostjo in Republiko Južno Afriko.

Sprejmite, Gospod, izraz našega najglobljega spoštovanja,

V imenu Evropske skupnosti

+++++ TIFF +++++

+++++ TIFF +++++

B. Pismo Južne Afrike

Pretorija, 11. oktobra 1999

Spoštovani,

v čast mi je potrditi prejem Vašega pisma z današnjim datumom, ki se glasi:

"V čast mi je, da se sklicujem na Sporazum o trgovini, razvoju in sodelovanju med Evropsko skupnostjo in njenimi državami članicami na eni strani in Republiko Južno Afriko na drugi, ki je bil podpisan danes.

V čast mi je predlagati, naj do začetka veljavnosti navedenega sporazuma Evropska Skupnost in Južna Afrika od 1. januarja 2000 predhodno uporabljata člene 1 do 3, 5 do 28, 65 do 82, 93 do 97 in 99 do 109, Priloge I do VII in X ter Protokola I in II k sporazumu.

Če je zgoraj navedeno sprejemljivo za Južno Afriko, to pismo skupaj z Vašo potrditvijo tvori sporazum med Evropsko skupnostjo in Republiko Južno Afriko."

V čast mi je potrditi, da se Južna Afrika strinja z vsebino Vašega pisma.

Sprejmite, Gospod, izraz mojega najglobljega spoštovanja,

V imenu Vlade Republike Južne Afrike

+++++ TIFF +++++

--------------------------------------------------
Protokol o veterinarskih zadevah,

ki dopolnjuje Sporazum med Evropsko skupnostjo na eni strani ter vlado Danske in avtonomno vlado Ferskih otokov na drugi strani

EVROPSKA SKUPNOST

na eni strani ter

VLADA DANSKE IN AVTONOMNA VLADA FERSKIH OTOKOV

na drugi strani, SO SE

ob upoštevanju Sporazuma med Evropsko skupnostjo na eni strani ter vlado Danske in avtonomno vlado Ferskih tokov na drugi strani, podpisanega v Bruslju dne 6. decembra 1996 ("Sporazum"),

ob sklicevanju na željo po utrditvi in razširitvi obstoječih gospodarskih odnosov med Evropsko skupnostjo in Ferskimi otoki, da bi, ob dolžnem upoštevanju pogojev lojalne konkurence, zagotovili usklajen razvoj trgovine med pogodbenicami,

ob sklicevanju na zavezanost pogodbenic, da uporabljajo svoja pravila v veterinarskih zadevah na nediskriminacijski način in da ne uvajajo nobenih novih ukrepov, ki bi neupravičeno ovirali trgovino,

ob ponovni potrditvi svoje zavezanosti pravicam in dolžnostim, določenim na podlagi Sporazuma Svetovne trgovinske organizacije (STO) o uporabi sanitarnih in fitosanitarnih ukrepov,

v želji, da bi zagotovile, da bo trgovina z živalmi in živalskimi proizvodi med Skupnostjo in Ferskimi otoki potekala tako, da bo varovano zdravje ljudi in živali,

(1) ker mora v ta namen trgovanje potekati v skladu z veterinarskimi pravili Skupnosti;

(2) ker je skladno s tem treba dopolniti Sporazum s tem protokolom,

DOGOVORILE:

Člen 1

Ferski otoki se zavezujejo uporabljati veterinarska pravila Skupnosti v zvezi s:

I. preventivnimi ukrepi/obveščanjem o boleznih,

II. zdravstvenim varstvom živali: trgovina in dajanje na trg (izvzeta so pravila tretjih držav, navedena v točki VI),

III. ukrepi za varovanje zdravja živali za veterinarske proizvode (izvzeta so pravila tretjih držav, navedena v točki VI),

IV. ukrepi za varovanje javnega zdravja: pravila, ki urejajo dajanje na trg (izvzeta so pravila tretjih držav, navedena v točki VI),

V. hormoni, ostanki škodljivih snovi, BST, zoonozami, živalskimi ostanki, medicirano krmo,

VI. uvozom iz tretjih držav,

VII. kontrolo, identifikacijo živali, vzajemno pomočjo,

VIII. zootehniko (vključno z določbami za tretje države),

IX. dobrim počutjem živali,

X. institucionalnimi zadevami.

Člen 2

Skupni odbor, ustanovljen na podlagi člena 31 Sporazuma, pripravi seznam veterinarskih predpisov Skupnosti, ki jih bodo uporabljali Ferski otoki, in pogoje za uporabo teh predpisov.

V okviru Skupnega odbora se ustanovi veterinarska podskupina. Le-ta redno preuči stanje v zvezi z zakonodajo Skupnosti, ki velja za Ferske otoke. Podskupina po potrebi daje Skupnemu odboru priporočila za spremembe ali dopolnitve zadevne zakonodaje.

Člen 3

Ta protokol je sestavni del Sporazuma.

Člen 4

Pogodbenice potrdijo Protokol v skladu s svojimi postopki. Veljati začne prvi dan v mesecu po obvestilu o tem, da so pogodbenice izpolnile takšne postopke.

Člen 5

Ta protokol je sestavljen v dveh izvodih v danskem, nizozemskem, angleškem, ferskem, francoskem, finskem, nemškem, grškem, italijanskem, portugalskem, španskem in švedskem jeziku, pri čemer so besedila v vseh jezikih enako verodostojna.

--------------------------------------------------
Sporazum

o spremembi Sporazuma o znanstvenem in tehnološkem sodelovanju med Evropsko skupnostjo in Kanado

SVET EVROPSKIH SKUPNOSTI, v imenu Evropske skupnosti,

na eni strani, in

VLADA KANADE

na drugi STA SE –

ob upoštevanju, dejstva da je Sporazum o znanstvenem in tehnološkem sodelovanju med Evropsko skupnostjo in Kanado začel veljati 27. februarja 1996,

ker sta obe strani izrazili željo razširiti obseg Sporazuma in zato spremeniti Sporazum v skladu z njegovim členom 12(b);

ker so bila pogajanja o tej spremembi uspešno končana,

DOGOVORILA O NASLEDNJEM:

Člen 1

1. Besedilo člena 4 Sporazuma o znanstvenem in tehnološkem sodelovanju med Evropsko skupnostjo in Kanado se spremeni na naslednji način:

"Člen 4

Področja sodelovanja

Za Skupnost ta vključujejo vse dejavnosti raziskav, tehnološkega razvoja in demonstracijske dejavnosti, ki jih pokrivata člena 130G(a) [1] in 130G(d) [2] Pogodbe o ustanovitvi Evropske skupnosti, zadnje le toliko, kolikor zadevajo omrežja med infrastrukturnimi operaterji in zadevnimi raziskovalnimi projekti.

Za Kanado ta vključujejo vse neobrambne znanstvene in tehnološke dejavnosti, ki jih financirajo ali izvajajo oddelki ali agencije Vlade Kanade. To sodelovanje lahko vključuje znanstvene in tehnološke dejavnosti, ki jih financirajo ali izvajajo vlade provinc ali teritorijev Kanade, če se pristojna vlada province oziroma teritorija strinja. Kanada bo Skupnost o uporabi tega sporazuma za take province ali teritorije obvestila po diplomatski poti."

2. V členu 6 Sporazuma se črta točka (b)2.

Člen 2

Ta sporazum začne veljati z dnem, ko se pogodbenici uradno obvestita, da sta izpolnili svoje pravne zahteve za začetek veljavnosti tega sporazuma.

Člen 3

Ta sporazum je sestavljen v dveh izvodih v danskem, nizozemskem, angleškem, finskem, francoskem, nemškem, grškem, italijanskem, portugalskem, španskem in švedskem jeziku, pri čemer je vsako od teh besedil enako verodostojno.

V potrditev navedenega so spodaj podpisani podpisali ta sporazum.

V Ottawi, sedemnajstega decembra leta tisoč devetsto osemindevetdeset.

Za Evropsko skupnost

+++++ TIFF +++++

Za Vlado Kanade

+++++ TIFF +++++

[1] "Izvajanje programov raziskav, tehnološkega razvoja in demonstracij s spodbujanjem sodelovanja s podjetji, raziskovalnimi centri in univerzami ter sodelovanja med njimi."

[2] "Spodbujanje usposabljanja in mobilnosti raziskovalcev v Skupnosti".

--------------------------------------------------
PRILOGA I

Sporazum

med Evropsko skupnostjo in Nekdanjo jugoslovansko republiko Makedonijo o vzajemnih preferencialnih trgovinskih koncesijah za nekatera vina

1. Za uvoz naslednjih proizvodov s poreklom iz Nekdanje jugoslovanske republike Makedonije v Skupnost veljajo naslednje koncesije:

Tarifna oznaka KN | Poimenovanje | Veljavna carinska stopnja | Količine za leto 2002 (hl) | Letne prilagoditve (hl) | Posebne določbe |

ex220410 | Kakovostno peneče vino | oproščeno | 15000 | +6000 | |

ex220421 | Vino iz svežega grozdja |

ex220429 | Vino iz svežega grozdja | oproščeno | 285000 | –6000 | |

2. Skupnost odobri preferencialno stopnjo dajatve nič v okviru tarifnih kvot, kot je navedeno v točki 1, in sicer na podlagi pogoja, da Nekdanja jugoslovanska republika Makedonija za izvoze teh količin ne plačuje izvoznih subvencij.

3. Za uvoz naslednjih proizvodov s poreklom iz Skupnosti v Nekdanjo jugoslovansko republiko Makedonijo veljajo naslednje koncesije:

Oznaka carinske tarife Nekdanje jugoslovanske republike Makedonije | Poimenovanje | Veljavna carinska stopnja | Količine za leto 2002 (hl) | Letno povečanje (hl) | Posebne določbe |

ex220410 | Kakovostno peneče vino | oproščeno | 3000 | 300 | |

ex220421 | Vino iz svežega grozdja | |

4. Nekdanja jugoslovanska republika Makedonija odobri preferencialno stopnjo dajatve nič v okviru tarifnih kvot, kot je navedeno v točki 3, in sicer na podlagi pogoja, da Skupnost za izvoze teh količin ne plačuje izvoznih subvencij.

5. Ta sporazum zajema vino:

(a) proizvedeno iz svežega grozdja, v celoti pridelanega in potrganega na ozemlju zadevne pogodbenice, in

(b) (i) ki ima poreklo iz Evropske unije in je bilo proizvedeno v skladu s pravili, ki urejajo enološko prakso in postopke, na katere se nanaša naslov V Uredbe Sveta (ES) št. 1493/1999 z dne 17. maja 1999 o skupni ureditvi trga za vino [2];

(ii) ki ima poreklo iz Nekdanje jugoslovanske republike Makedonije in je bilo proizvedeno v skladu s pravili, ki urejajo enološko prakso in postopke, skladne z zakonodajo Nekdanje jugoslovanske republike Makedonije. Ta enološka pravila so skladna z zakonodajo Skupnosti.

6. Za uvoz vina na podlagi koncesij, določenih v tem sporazumu, bo treba predložiti dovoljenje, ki ga izda vzajemno priznani uradni organ, naveden na skupno izdelanem seznamu, in potrjuje, da je zadevno vino v skladu s točko 5(b).

7. Pogodbenici najpozneje v prvem četrtletju leta 2005 proučita možnosti, v okviru katerih bi druga drugi lahko dodelili dodatne koncesije ob upoštevanju razvoja trgovine z vinom med pogodbenicama.

8. Pogodbenici zagotovita, da drugi ukrepi ne spodbijajo vzajemno dodeljenih koncesij.

9. Na zahtevo ene ali druge pogodbenice se skličejo posvetovanja o vseh težavah v zvezi z delovanjem tega sporazuma.

10. Ta sporazum se po eni strani uporablja na ozemljih, na katerih se uporablja Pogodba o ustanovitvi Evropske skupnosti, in pod pogoji, določenimi v navedeni pogodbi, in po drugi strani na ozemlju Nekdanje jugoslovanske republike Makedonije.

[2] UL L 179, 14.7.1999, str. 1. Uredba, nazadnje spremenjena z Uredbo (ES) št. 2826/2000 (UL L 328, 23.12.2000, str. 2).

--------------------------------------------------
Sporazum

v obliki izmenjave pisem, ki predvideva začasno uporabo Sporazuma med Evropsko skupnostjo in Južnoafriško republiko o trgovini z vinom od 28. januarja 2002 dalje

A. Pismo Skupnosti

Paarl, 28. januar 2002

Spoštovani,

v čast mi je sklicevati se na danes podpisani Sporazum med Evropsko skupnostjo in Južnoafriško republiko o trgovini z vinom.

V čast mi je predlagati, da Evropska skupnost in Južna Afrika do začetka veljavnosti sporazuma vse določbe Sporazuma kot tudi priloge in protokole ter izjave k temu sporazumu od 28. januarja 2002 dalje začasno uporabljata.

Če je navedeno sprejemljivo za Južno Afriko, to pismo in vaša potrditev skupaj tvorita sporazum med Evropsko skupnostjo in Južnoafriško republiko.

Sprejmite prosim, spoštovani, izraz našega najglobljega spoštovanja,

V imenu Evropske skupnosti

B. Pismo Vlade Južnoafriške republike

Paarl, 28. januar 2002

Spoštovani,

v čast mi je potrditi prejem Vašega pisma z današnjim datumom, v katerem je zapisano:

"V čast mi je sklicevati se na danes podpisani Sporazum med Evropsko skupnostjo in Južnoafriško republiko o trgovini z vinom.

V čast mi je predlagati, da Evropska skupnost in Južna Afrika do začetka veljavnosti Sporazuma vse določbe Sporazuma kot tudi priloge in protokole ter izjave k temu sporazumu od 28. januarja 2002 dalje začasno uporabljata.

Če je navedeno sprejemljivo za Južno Afriko, to pismo in vaša potrditev skupaj tvorita sporazum med Evropsko skupnostjo in Južnoafriško republiko."

V čast mi je potrditi, da se Južnoafriška republika strinja z vsebino Vašega pisma.

Sprejmite prosim, spoštovani, izraz našega najglobljega spoštovanja,

V imenu Južnoafriške republike

--------------------------------------------------
Sporazum

o spremembi Sporazuma med Evropsko skupnostjo in Avstralijo o trgovini z vinom

EVROPSKA SKUPNOST, v nadaljnjem besedilu "Skupnost", na eni strani

in

AVSTRALIJA na drugi strani STA SE –

ob upoštevanju Sporazuma med Evropsko skupnostjo in Avstralijo o trgovini z vinom, podpisanim v Bruslju oz. Canberri dne 26. in 31. januarja 1994, kakor je bil nazadnje spremenjen s Sporazumom z dne 6. avgusta 2002,

ob upoštevanju naslednjega:

Priloga I, točka 1(b), k temu sporazumu dovoljuje uporabo kationskih izmenjevalnih smol za stabilizacijo avstralskega vina, ki se uvaža in trži v Skupnosti; to dovoljenje se začasno daje do 30. junija 2003.

Do končne odločitve o obdelavi s kationskimi izmenjevalnimi smolami je treba dovoljenje za to obdelavo avstralskega vina podaljšati do 30. junija 2004 –

DOGOVORILI O NASLEDNJEM:

Člen 1

Sporazum med Evropsko skupnostjo in Avstralijo o trgovini z vinom, podpisanim v Bruslju oz. Canberri dne 26. in 31. januarja 1994, kakor je bil nazadnje spremenjen s Sporazumom z dne 6. avgusta 2002, se spremeni:

V Prilogi I, točka 1(b), se datum "30. junij 2003" nadomesti s "30. junij 2004".

Člen 2

Ta sporazum začne veljati 1. julija 2003.

Člen 3

Ta sporazum se sestavi v dveh izvodih v španskem, danskem, nemškem, grškem, angleškem, francoskem, italijanskem, nizozemskem, portugalskem, finskem in švedskem jeziku, pri čemer je vsako od teh besedil enako verodostojno.

DA BI TO POTRDILI, sta spodaj podpisana podpisala ta sporazum.

V Bruslju, 10. decembra 2003

Za Avstralijo

Michael J. Taylor

Za Evropsko skupnost

José Manuel Silva Rodriguez

--------------------------------------------------